Kelmtejn mis-Surmast Direttur (2010) Santa Ċeċilja — Qaddisa Patruna tal-mużika Astratt: Dan l-artiklu huwa wieħed minn sensiela ta' kitbiet li jġibu l-isem ta' 'Kelmtejn mis-Surmast Direttur'. L-għan tagħhom huwa li, jinfurmaw u/jew jedukaw lil dawk is-soċi li huma membri fi ħdan l- istess għaqda, xirka, soċjetà, assoċjazzjoni, unjoni, jew klabb mużikali, u b'mod aktar ġenerali, lil dawk li jiffrekwentaw il-każini tal-banda, jew sempliċiment għax huma dilettanti tal-festi maltin. Il-messaġġ tas-surmast direttur, flimkien ma' oħrajn miktubin minn xi membri tal-kumitat u l-kappillan tar-raħal, tkun bil-wisq mistennija fil-ktieb li joħroġ għall-festa sena wara l-oħra. Kliem muftieħ: Festa San Ġiljan, Qaddis Patrun tat-tfal, Santa Ċeċilja, Qaddisa Patruna tal-mużika, Teatru Manoel, Kunċert sinfoniku, Għaqda Każini tal-Banda, Banda 'San Ġiljan' San Ġiljan. L-istess bħalma San Ġiljan huwa l-Qaddis Patrun tal-kaċċaturi u tat-tfal, speċjalment dawk li jimirdu 'bil-biċċa', jew marda fil-milsa', hekk ukoll Santa Ċeċilja hija l-Qaddisa Patruna tal-mużika (jiġifieri, Banda San Ġiljan dis-sena għandha tagħti kunċert sinfoniku għall-okkażjoni tal-festa ta' din il-qaddisa fit-Teatru Manoel nhar is-7 ta' Novembru li ġej, ħassejt li kelli niftaħ dawn il-kelmtejn tiegħi b'nota biografika fuqha. Il-festa ta' Sta. Ċeċilja taħbat nhar it-22 ta' Novembru, u tista' tgħid li tiġi mużikalment iċċelebrata fl- Ewropa kollha. F'ċerti pajjiżi barranin, il-festa tagħha tiġi ċċelebrata bil-ħruġ tal-vara mill-knisja, il- ħruq tan-nar u l-briju b'kollox. Bħal fil-każ ta' San Ġiljan, ħajjet Sta. Ċeċilja wkoll taqa' taħt leġġenda, imma jingħad li hi kienet mill-belt ta' Ruma u għexet fit-tieni jew it-tielet seklu w.K. Bħal Ġiljan, hija wkoll kienet ġejja minn familja nobbli, imma sa minn ċkunitha ddeċidiet li tgħix biss għal Kristu, u meta ġiet biex tiżżewweġ lil nobbli pagan jismu Valerjanu, riditu jikkonverti ruħu għat-tagħlim Nisrani biex tobdi lill-ġenituri tagħha. Hu aċċetta, u wasal biex jikkonverti wkoll lil ħuh Tiburzju. Ġara iżda, li waqt li l-aħwa kienu mistednin għal pranzu, raddew is-salib qabel ma bdew jieklu, u minnufih ġew ikkundannati għall-mewt flimkien ma' uffiċjal ieħor jismu Maximus. Iż-żewġt aħwa mietu martri għal Ġesu fil-fjur ta' ħajjithom. Xi jiem wara hi wkoll messitha l-istess xorti ħażina, u qabel ma mietet martri, damet tlitt ijiem agunija wara li sofriet ferita kerha f'għonqgha b'daqqa ta' mannara. Jingħad li, dan seħħ fis-sena 176, taħt l-imperatur Ruman, Marcus Aurelius. Il-qabar tagħha jinsab fiċ-ċimiterju ta' San Kallistu, Ruma, fejn ħdejh hemm ukoll knisja mibnija fil-ħames seklu w.K. iddedikata lilha. Kien biss wara li twaqqfet l-Akkademja tal-Mużika Rumana fl-1584 li, id-devozzjoni lejn din il-qaddisa żdiedet, tant li bdiet tidher fil-pitturi medjevali ddoqq l-orgni, arpa jew xi strument mużikali ieħor. Biex nerġa' niġi għall-kunċert sinfoniku straordinarju fuq imsemmi li għandha tagħti l-Banda tagħna, tajjeb ngħid ukoll li, dan qed jiġi organizzat mill-Għaqda Każini tal-Banda li, sa minn ewlha, l-għan ewlieni tagħha dejjem kien li, ixxerred u ssaħħaħ l-arti mużikali filwaqt li, ittejjeb il-kwalità tagħha. Għal dan il-għan, mill-1985 'il quddiem, il-GĦ.K.B. bdiet torganizza programm annwali fit-Teatru Manoel minn waħda mill-baned affiljati. Fih, il-banda magħżula bix-xorti trid tinkludi talanqas xogħol ' Din tikkonsisti fi glandola żgħira fiż-żaqq taħt id-dijaframma. Xogħlha hu li tnaddaf id-demm mill-globuli li jkunu qdiemu. ta' kompożitur Malti fil-programm tagħha. Mill-1982 'il quddiem ukoll, l-Għaqda bdiet tiċċelebra l- festa ta' Santa Ċecilja fuq skala nazzjonali. L-appell tiegħi huwa wieħed: Ġiljaniżi, titilfux din l-okkażjoni unika u ta' prestiġju, mhux biss għall- Banda tagħna, imma wkoll għar-raħal marittmu tagħna. Agħtuna s-support kollu meħtieġ tagħkom, kemm moralment, billi tattendu bi ħġarkom għall-kunċert sinfoniku, u kemm finanzjarjament, speċjalment intom sidien tal-istabbilimenti u ħwienet li tistgħu tisponserjawna. B'hekk, intom ukoll tkunu qedin tiffurmaw parti minn din il-paġna glorjuża tal-Banda San Ġiljan għax isimkom jiġi mnaqqax b'ittri kbar fil-programm ta' tifkira li għandu joħroġ għall-okkażjoni. Fl-istess waqt, tkunu qedin itaffulna ftit mill-ispejjeż li inevitabbilment ikollna naffaċċjaw biex nidħlu għal biċċa xogħol daqstant kbira. Min bħali għandu 'il fuq minn erbgħin sena, żgur li mhux ser ikollu opportunità oħra tad-deheb bħal din li jara u jisma' lill-Banda San Ġiljan iddoqq fit-Teatru Manoell X'taħsbu7 Il-festa t-tajba lil kulħadd.